**Zápisnica č. 3/2025**

**zo zasadnutia správnej rady Historického ústavu SAV, v. v. i. dňa 12. júna 2025**

Prítomní: P. Bystrický, D. Duchoňová, M. Hanula, S. Michálek

Ospravedlnený: D. Segeš (služobná cesta)

Pozvaní hostia: L. Gregorová, M. Zvalová

Zasadnutie otvoril predseda Správnej rady Historického ústavu SAV, v. v. i. (ďalej aj správna rada) S. Michálek. Ako pozvaní hostia za ho zúčastnili ekonómky HÚ SAV, v. v. i. (ďalej aj ústav, organizácia) L. Gregorová a M. Zvalová. Prerokované boli nasledovné body programu, ktorý prítomní členovia správnej rady jednomyseľne schválili:

**1.** **Smernica o verejnom obstarávaní (smernica č. 3/2025)**

M. Zvalová informovala členov správnej rady, že vedecká rada ústavu prerokovala návrh textu Smernice o zadávaní zákaziek podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (smernica č. 3/2025). Prítomní členovia správnej rady následne text smernice prerokovali a  pristúpili k hlasovaniu o návrhu.

Hlasovanie

Počet prítomných: 4

Počet hlasov za: 4

Počet hlasov proti: 0

Počet členov, ktorí sa zdržali: 0

Predseda správnej rady konštatoval, že správna rada prijala Smernicu o zadávaní zákaziek podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (smernica č. 3/2025).

**2. Trvalo nepotrebný majetok HÚ SAV, v. v. i.**

L. Gregorová informovala členov správnej rady o metodickom usmernení predsedníctva SAV k postupu a spôsobom nakladania s trvalo nepotrebným majetkom vo vlastníctve v. v. i. Správna rada sa týmto usmernením oboznámila.

**3. Personálne otázky**

Predseda správnej rady informoval o nových postdoktorandských pracovných miestach, ktoré budú na ústave vytvorené v priebehu druhej polovice roka. Ďalej informoval, že po ukončení pôsobenia na predsedníctve sa zvyšujú pracovné úväzky M. Kšiňana (od 1. 6. 2025) a M. Morovicsa (od 1. 7. 2025).

**4. Informácia o VER**

D. Duchoňová informovala, že ústav podal oficiálne vyplnený formulár pre periodické hodnotenie VER za roky 2020 – 2024.

**5. Informácie z porady riaditeľov 3. oddelenia SAV**

Predseda správnej rady prezentoval hlavné body porady riaditeľov 3. oddelenia SAV, ktorá sa konala dňa 3. 6. 2025. Predsedníctvo na nej predstavilo možné scenáre plánovaného spájania ústavov 3. oddelenia. Súčasne prezentovalo nové parametre výkonnostného hodnotenia vedeckých pracovníkov. Rokovania o týchto otázkach budú prebiehať s predsedníctvom aj po začatí jeho nového funkčného obdobia.

**6. Prebratie vybraných pracovníkov Ústavu politických vied SAV, v. v. i.**

S. Michálek prezentoval členom správnej rady návrh procesu rozšírenia stavu vedeckých pracovníkov organizácie o vybraných pracovníkov Ústavu politických vied (ďalej ÚPV). Informoval ich o rokovaniach o návrhu s riaditeľom ÚPV a predsedom vedeckej rady ÚPV. Ďalej oznámil, že vedenie ÚPV bolo vyzvané, aby zaujalo k návrhu stanovisko a oznámilo ho do 17. 6. 2025.

Prítomní členovia správnej rady následne návrh prerokovali a  pristúpili k hlasovaniu.

Hlasovanie

Počet prítomných: 4

Počet hlasov za: 4

Počet hlasov proti: 0

Počet členov, ktorí sa zdržali: 0

Predseda správnej rady konštatoval, že správna rada prijala návrh procesu rozšírenia stavu vedeckých pracovníkov organizácie o vybraných pracovníkov Ústavu politických vied, v. v. i.

S. Michálek následne informoval, že dňa 26. 6. 2025 o 10.00 hod sa bude konať zhromaždenie akademickej obce organizácie. Na programe bude mať zaujať stanovisko k návrhu procesu rozšírenia stavu vedeckých pracovníkov organizácie o vybraných pracovníkov ÚPV.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.

Príloha:

Smernica č. 3/2025